**INVITAŢIA DE OFERTĂ**

**Organizarea și gestionarea parcărilor cu plată în municipiul Chișinău**

Primăria municipiului Chișinău (Municipalitatea) invită ofertanții să depună ofertele pentru proiectul municipal ”Organizarea și gestionarea parcărilor cu plată în municipiul Chișinău” în conformitate cu Caietul de Sarcini anexat.

Contractul de parteneriat public-privat prevede organizarea și gestionarea spațiilor de parcare în muncipiul Chișinău. Proiectul va fi implementat pe etape, la prima etapă fiind organizate aproximativ 2500 locuri de parcare cu plată în perimetrul centrului istoric al Chișinăului, cu ulterioara extindere a acestora spre periferii. Schițele de proiect vor fi elaborate de partenerul privat și aprobate de Direcția generală transport public și căi de comunicație.

Modalitatea de realizare a contractului de parteneriat publicprivat se va realiza prin modalitate ”construcție-operare-transfer”.

Conform deciziei nr. 6/5 din 2 octombrie 2014 a Consiliului municipal Chișinău a fost determinată durata contractului pe un termen de 25 ani, cu dreptul de prolongare pe același termen, în caz că nu vor exista obiecții din partea partenerului public.

Organizarea și gestiunea parcărilor cu plată va fi realizată din contul investițiilor partenerului privat și nu va necesita surse financiare din bugetul local.

Pentru a fi desemnat câștigător, ofertantul trebuie să indeplinească următoarele condiții minime:

* Să dispună de un expert care are experiență de exploatare a unui sistem de parcare auto cu plată nu mai mică de 5 ani;
* Să dispună de sistem informațional de deservire a clienților și gestionare a încasărilor amenzilor pentru încălcarea regulilor de parcare, care are capacitatea de asigurare a minim 6 milione tranzacții pe an, legate de perceperea plăților pentru parcare auto;
* Să aibă cifra de afaceri de cel puțin 100 milioane lei în ultimii 2 ani de activitate în domeniul parcărilor;
* Să dispună de sistem de plată prin intermediul modalităților de plăți electronice și să aibă potențial de implementare a sistemului de plată prin intermediul tehnologiilor de plăți electronice (terminale de plăți electronice, carduri Contactless, aplicații pentru smartphone / web / sms);
* Să dispună de certificate de calitate ISO 9001:2009 și ISO/IEC 27001:2006
* Să nu aibă restanțe față de bugetul de stat și cel local.

Ofertantul poate fi persoană fizică sau juridică din Republica Moldova și din alte state, precum și asociație a acestora.

Dacă ofertantul câștigător sau membrul lider al consorțiului câștigător nu este rezident al Republicii Moldova, acesta trebuie să dispună sau să înființeze o societate comercială pentru implementarea parteneriatului public-privat, înregistrată în Republica Moldova, în modul stabilit de legislația în vigoare.

Caietul de Sarcini poate fi obținut la sediul Direcției generale transport public și căi de comunicație contra sumei de 5000 lei (sau echivalentul in valuta națională).

Achitarea poate fi efectuată prin intermediul transferului bancar:

*Pentru transfer în LEI:*

Beneficiar: MF Trezoreria Chișinău Bugetul Municipiului

Denumirea instituției: Direcția generală transport public și căi de comunicație

Cod fiscal: 1007601009657

Cont bancar: 226614

Cont trezorerial: 420515101018401

Banca beneficiară: Ministerul Finanțelor Trezoreria de Stat

Cod bancar: TREZMD2X

Destinația plății: Procurare Caiet de Sarcini, Proiect gestionare parcări cu plată

*Pentru transfer în EUR:*

Beneficiar: MF Trezoreria Chișinău Bugetul Municipiului

Denumirea instituției: Direcția generală transport public și căi de comunicație

Cod fiscal: 1007601009657

Cod valutar: MD98BE000226660197810166

Cont trezorerial: 420515101018401

Banca beneficiară: Banca de Economii SA fil. Nr. 1 Chișinău

Cod bancar: BECOMD2X609

Destinația plății: Procurare Caiet de Sarcini, Proiect gestionare parcări cu plată

Comisionul va fi achitat din sursele ofertantului.

Oferta și documentele care o însoțesc trebuie să fie întocmite obligatoriu în limba de stat a Republicii Moldova. Documentația tehnică și alte documente pot fi prezentate în orice alta limbă, cu condiția că acestea vor fi însoțite de traducerere autorizată în limba de stat a Republicii Moldova.

Oferta poate fi depusă până pe data de 28 septembrie 2015, ora 16:59.

Potențialii ofertanți pot obține detalii și pot ridica Caietul de Sarcini contra documentului care atestă dovada achitării la adresa de a jos:

Direcția generală transport public și căi de comunicație

Unitatea de implementare a proiectelor

Republica Moldova,

Chișinău,

Str. Serghei Lazo 18

Tel.: +373 22 204677